Ministru kabineta rīkojuma projekta

 **„Par Jelgavas novada pašvaldības nekustamā īpašuma “Grīvas ceļš”**

**pārņemšanu valsts īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Jelgavas novada pašvaldības nekustamā īpašuma “Grīvas ceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Jelgavas novada pašvaldības nekustamo īpašumu „Grīvas ceļš”, jo tas nav nepieciešams pašvaldības funkciju pildīšanai, nodot to Zemkopības ministrijas (turpmāk – ministrija) valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums "Grīvas ceļš" (kadastra Nr. 5462 007 0130) Līvbērzes pagastā, Jelgavas novadā sastāv no zemes vienības (zemes vienības kadastra apzīmējums 5462 007 0128) 0,45 ha platībā (turpmāk – nekustamais īpašums). Nekustamais īpašums “Grīvas ceļš” ierakstīts zemesgrāmatā Līvbērzes pagasta zemesgrāmatas nodalījumā Nr. 100000597631 uz Jelgavas novada pašvaldības vārda. Lai nodrošinātu akciju sabiedrības “Latvijas valsts meži” (turpmāk – sabiedrība) valdījumā esošā valsts nekustamā īpašuma “Līvbērzes mežs” (kadastra Nr. 5462 004 0018) Jelgavas novadā, Līvbērzes pagastā apsaimniekošanu, kā arī iespēju piekļūt sabiedrības apsaimniekošanā esošam īpašumam, sabiedrība plāno būvēt meža autoceļu, kas šķērsos pašvaldības nekustamo īpašumu “Grīvas ceļš”. Atbilstoši Ministru kabineta 2018. gada 12. jūnija noteikumu Nr. 326 “Būvju klasifikācijas noteikumi” pielikuma 132. punktam meža ceļš kvalificēts kā inženierbūve-transporta būve. Lai veiksmīgi īstenotu valstij piekrītošo un īpašumā esošo meža zemes apsaimniekošanu un aizsardzību, minētais pašvaldības nekustamais īpašums ir jāpārņem valsts īpašumā un jānodod sabiedrībai pārvaldīšanā, lai sabiedrība par saviem līdzekļiem uz tā izbūvētu minēto inženierbūvi. Saskaņā ar 2019. gada 26. jūnija lēmumu „Par zemes vienības daļas atsavināšanu ceļa būvniecībai (Grīvas ceļš, Līvbērzes pag.)” (protokols Nr. 10, 9. §), Jelgavas novada dome, rīkojoties atbilstoši likuma „Par pašvaldībām” 21. panta pirmās daļas 17. punktam, nolēma nodot īpašumā bez atlīdzības Latvijas valstij Zemkopības ministrijas personā, valsts funkciju īstenošanai nepieciešamo rīkojuma projektā minēto zemes vienību. Ar minēto lēmumu (1. un 4.punkts) pašvaldība pilnvaroja sabiedrību izstrādāt zemes ierīcības projektu, lai atdalītu meža autoceļa “Grīvas ceļš” būvniecībai nepieciešamo platību, izveidojot to kā patstāvīgu īpašumu, un iesniegt dokumentus Valsts zemes dienestā datu aktualizācijai Nekustamā īpašuma valsts kadastra informācijas sistēmas datos. Valsts zemes dienesta Kadastra informācijas sistēmā sabiedrība tiks reģistrēta kā izbūvētās inženierbūves tiesiskā valdītāja. Uz zemes vienības nav reģistrētas citas būves un inženierbūves.Rīkojuma projektā minētais nekustamais īpašums nav apgrūtināts ar lietu tiesībām vai tiesību aprobežojumiem. Saskaņā ar Aizsargjoslu likumu un atbilstoši nekustamā īpašuma 2019. gada apgrūtinājumu plānam zemes vienībai ar kadastra apzīmējumu 5462 007 0128 ir noteikti apgrūtinājumi, kas reģistrēti Nekustamā īpašuma valsts kadastra informācijas sistēmas datos.Valstij, pārņemot nekustamo īpašumu, iepriekš minētie apgrūtinājumi nerada papildu ietekmi uz minētā nekustamā īpašuma iespējamo izmantošanu. Ministrijai, izmantojot pārņemamo nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.Nekustamais īpašums tiek nodots valstij valsts pārvaldes funkciju īstenošanai – Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Saskaņā ar Meža likuma 4. panta otrās daļas normu rīkojuma projektā minētā nekustamā īpašuma apsaimniekošanu un aizsardzību nodrošinās sabiedrība, kas nodibināta valsts meža īpašuma pārvaldīšanai un apsaimniekošanai. Ar rīkojuma projektu paredzēts nekustamo īpašumu pārņemt bez atlīdzības valsts īpašumā un nodot ministrijas valdījumā. Nekustamā īpašuma valsts kadastra likuma 7.panta  otrās daļas 3. punkta izpratnē par nekustamā īpašuma tiesisko valdītāju attiecībā uz būvi atzīstama persona, kurai ar līgumu ir noteiktas tiesības būvēt.Valsts nekustamā īpašuma pārvaldīšanas līguma (13.11.2017. noslēgts starp Zemkopības ministriju un sabiedrību) 2.2.5. apakšpunktā sabiedrībai ir noteiktas tiesības savas darbības nodrošināšanai uz apbūves tiesības pamata vai uz cita normatīvajos aktos noteikta pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem.Zemkopības ministrija sabiedrības izbūvētās inženierbūves tiesiskajā valdījumā iegūs saskaņā ar minētā līguma noteikumiem, jo, ievērojot Civillikuma normas, zemes gabala īpašnieks apbūves tiesīgā uzcelto nedzīvojamo ēku (inženierbūvi) iegūst īpašumā bez atlīdzības, jo tā kļūst par zemes gabala būtisku daļu.Atbilstoši Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 29. punktam un likuma “Par nekustamā īpašuma ierakstīšanu zemesgrāmatās” 17. panta 3. punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai kadastra subjekts – sabiedrība – ierosinātu Kadastra informācijas sistēmā reģistrēt minēto inženierbūvi.Rīkojuma projektam ir pievienoti īpašumtiesības apliecinošie dokumenti, kā arī pašvaldības lēmums, kas apliecina, ka nekustamais īpašums pašvaldībai nav nepieciešams.Ievērojot minēto, nekustamā īpašuma pārņemšana valsts funkciju īstenošanai no pašvaldības ir lietderīga, un normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas īstenošana. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, sabiedrība un Jelgavas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valsts nekustamā īpašuma tiesību maiņu sabiedrība zemesgrāmatā reģistrēs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās ministrija, sabiedrība un Jelgavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un nav arī paredzēta esošu institūciju likvidācija vai reorganizācija. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

Zemkopības ministrs K. Gerhards

Rasnača 67027517

Tamara.Rasnaca@zm.gov.lv